**Nr.02/** 23.02.2022

Në përgjigje të kërkesës suaj të datës 21 shkurt 2022, dërguar në adresën elektronike të Autoritetit të Aviacionit Civil, për një informacion mbi kriteret për kualifikimin si pilot komercial të aplikantëve, bazuar në ligjin nr.119/2014 “Për të Drejtën e Informimit” dhe në opnionin e specialistëve të Sektorit të Licensimit dhe Mbikqyrjes së Personelit Ajror, ju bëjmë me dije si më poshtë:

Kërkesat bazë për kualifikimin e ekuipazhit fluturues, për t’u pajisur me licensë për Pilot të lëshuar nga Autoriteti Aviacionit Civil janë të ndara në tre Rregullore sipas nivelit te kualifikimit që aplikanti dëshiron të marrë.

Ju mund ti gjeni  kërkesat rregullatore në aktet nënligjore:

1. Urdhër i ministrit Nr. 262, datё 28.06.2019, “Pёr Kёrkesat Teknike dhe Procedurat Administrative nё Lidhje me Ekuipazhin Ajror tё Aviacionit Civil”, i cili transpozon rregulloren europiane “Commission Regulation (EU)”, Nr.1178/2011, datë 3 Nëntor 2011, dhe është ekuivalente me rregulloren e aplikuar në të gjitha vendet e Bashkimit Europian që përcakton kërkesat per pilotët nga kategoria e pilotit Privat (PPL) deri në pilotin e linjave Ajrore (ATPL);
2. Urdhrër i ministrit Nr 152 datë 9.04.2014 “Për miratimin e rregullores për operimet me avionë Ultra të lehtë”, e cila parashtron kërkesat për pilotin e avionit ultra të lehtë.
3. Urdhrin e ministrit Nr 195, date 3.05.2019 “Për kushtet dhe menyrat e përdorimit të deltaplaneve dhe Paraglajdeve”, e cila parashtron kërkesat për pilotin e paraglajdit dhe Deltaplanit.

Për t’u pajisur me një license për kategoritë sipas Urdhrit të Ministrit Nr. 262, datё 28.06.2019 (*më lart*), për:

•           Pilot privat (PPL);

•           Pilot Komercial (CPL);

•           Pilot të linjës Ajrore (ATPL).

Kërkohet të realizohen të gjitha trajnimet dhe provimet teorike sipas nivelit të kërkuar, si edhe pjesa praktike së bashku me testin e aftësisë, (*Skill test*) në një Organizate të Aprovuar të Trajnimi pët pilotë (ATO).

Shqipëria për momentin nuk ka një organizatë të tillë dhe për të realizuar çfarë kërkoni, duhet t’i drejtoheni një ATO të aprovuar nga një shtet anëtar i European Aviation Safety Agency (EASA).

Në përfundim të arritjes të gjithë nivelit të kërkuar të trajnimit, aplikanti duhet të pajiset me certifikatë mjekësore Klasi 1 apo Klasi 2 (sipas nivelit të licensës që kërkon), pranë një Qendre Aeromjekësore.

Klasi 1 kërkohet për CPL dhe ATPL. Qendra e certifikuar në Shqipëri për lëshimin e certifikatave mjekësore Klasi 1, është Spitali privat SALUS, Tiranë

Mbasi të jenë kryer këto hapa, duhet t’i drejtoheni Autoritetit të Aviacionit Civil Shqiptar, nëpërmjet formave të aplikimit përkatëse të cilat do t`ju vihen në dispozicion për pajisjen me licensë të pilotit.

Më poshtë gjeni një adresë me organizatat e aprovuara nga Autoriteti i Aviaionit Civil i Italisë  (*BE/EASA Member*).

<http://www.enac.gov.it/sites/default/files/opendata/2021/05/Imprese_Certificate_ATO_210513.xlsx>

Kështu mund te gjeni edhe organizata të tjera në shtet e tjera të BE sipas interesi.

Për trajnimin dhe kualifikimin e Pilotit të Paraglajdit Shqipëria ka njohur Organizatën e Trajnimit “ SkyRiders” në Prilep - Maqedonia e Veriut

<http://www.skyriders.mk/>

Duke shpresuar t’ju kemi dhënë një përgjigje të plotë, ju lutem mos hezitoni të na kontaktoni nëse keni ndonjë pyetje tjetër apo nevojë për sqarime shtesë.